ট্রিপল এক্স: রিটার্ন অফ জ্যান্ডার কেজ
ট্রিপল এক্স: রিটার্ন অফ জ্যান্ডার কেজ (কিছু কিছু দেশে ট্রিপল এক্স: রিঅ্যাক্টিভেটেড হিসেবে মুক্তি পেয়েছিল) ২০১৭ সালের একটি মার্কিন মারপিটধর্মী থ্রিলার চলচ্চিত্র। ছবিটির পরিচালনা করেছেন ডি.জে. কারুসো এবং গল্প রচনা করেছেন এফ. স্কট ফ্রেজিয়ার। ট্রিপল এক্স চলচ্চিত্র ধারাবাহিকের তৃতীয় কিস্তি এবং ট্রিপল এক্স (২০০২) এবং ট্রিপল এক্স: স্টেট অফ দ্য ইউনিয়ন (২০০৫) উভয়েরই একটি সিক্যুয়েল, এতে ডনি ইয়েন, দীপিকা পাড়ুকোন, ক্রিস উ, রুবি রোজ, টনি জা, নিনা দব্রেভ, টনি কোলেট, আরিয়াডনা গুটিয়েরেজ, হারমায়োনি করফিল্ড, এবং স্যামুয়েল এল. জ্যাকসনের সাথে নাম ভূমিকায় অভিনয় করেছেন ভিন ডাইসেল। প্যারামাউন্ট পিকচার্স দ্বারা টুডি, রিয়েলআইডি থ্রিডি এবং আইম্যাক্স থ্রিডিতে ২০১৭ সালের ২০ জানুয়ারি, মুক্তিপ্রাপ্ত, ফিল্মটি সমালোচকদের কাছ থেকে মিশ্র পর্যালোচনা পেয়েছিল কিন্তু ব্যবসায়িকভাবে সফল হয়েছিল, $৮৫ মিলিয়নের প্রযোজনা বাজেটের বিপরীতে বিশ্বব্যাপী $৩৪৬ মিলিয়নেরও বেশি আয় করেছে এবং পরবর্তীতে ফ্র্যাঞ্চাইজি এবং রেভল্যুশন স্টুডিও উভয়রই সর্বোচ্চ আয় করা চলচ্চিত্র হয়ে উঠেছে।